**П’ер-Эмерык Абамеянг** (фр.: Pierre-Emerick Aubameyang; нар. 18 чэрвеня 1989, Лаваль, Францыя) — французска-габонскі футбаліст, нападнік французскага клуба «Алімпік» з Марселя і нацыянальнай зборнай Габона. Мае падвоенае французскае і габонскае грамадзянства. Бацька П’ер-Франсуа Абамеянг таксама гуляў за нацыянальную зборную Габона і правёў за яе 80 матчаў, браты Катыліна і Вілі таксама прафесійныя футбалісты, якія, як і П’ер-Эмерык, пачыналі кар’еру ў «Мілане».

Клубная кар’ера
---------------

П’ер-Эмерык Абамеянг
У «Мілане» Абамеянгу гэтак і не прадаставілі шанец загуляць, лічачы за лепшае аддаваць футбаліста ў арэнду французскім клубам, хоць у 2007 годзе Абамеянг выйграў з «Міланам» юнацкі Кубак чэмпіёнаў і стаў пры гэтым найлепшым бамбардзірам турніра з сямю галамі. За тры сезоны ў арэндзе Абамеянг згуляў за «Дыжон», «Ліль» і «Манака», усяго 86 матчаў і 14 галоў, але ў «Мілане» габонскага нападніка палічылі непатрэбным і ў 2011 годзе яго прадалі «Сент-Эцьену». У «Сент-Эцьене» Абамеянг канчаткова раскрыўся як востры нападнік, з добрай хуткасцю і тэхнікай, які ўмее гуляць як па флангах, гэтак і ў цэнтры, аб чым сведчыць 41 гол і 15 галявых перадач у 97 матчах за «Сент-Эцьен» ва ўсіх турнірах. У сезоне 2012/13 «Сент-Эцьен» да апошняга змагаўся за месца ў Лізе чэмпіёнаў УЕФА, і ў выніку каманда заняла пятае месца ў 4 пунктах ад трэцяга месца. Абамеянг у гэтым сезоне стаў сапраўдным лідарам сваёй каманды, правёўшы ў чэмпіянаце Францыі сезона 2012/13 37 матчаў, у якіх забіў 19 галоў і зрабіў 8 галявых перадач. Па выніках сезона Абамеянг заняў другое месца ў спісе найлепшых бамбардзіраў французскай лігі, саступіўшы толькі Златану Ібрагімавічу, і пятае ў спісе лідараў па галявым перадачам. Шыкоўная гульня і выдатная статыстыка прыцягнулі да Абамеянга ўвагу многіх клубаў, сярод якіх «Анжы», «Ньюкасл Юнайтэд», «Напалі», «Манака» і «Баер». Ад прапановы «Анжы» футбаліст адмовіўся, нават нягледзячы на прапанаваную зарплату ў 7 мільёнаў еўра ў год. 2 ліпеня 2013 года ўзніклі чуткі аб хутнім пераходзе Абамеянга ў дортмундскую «Барусію», аб чым потым футбаліст і паведаміў.

3 ліпеня 2013 года П’ер-Эмерык Абамеянг перайшоў у дортмундскую «Барусію» за 13 мільёнаў еўра, заключыўшы кантракт да 2018 года. Спартыўны дырэктар «Барусіі» Міхаэль Цорк застаўся задаволены трансферам:

> 
> «Мы склалі кантракт з Абамеянгам на пяць гадоў, і ён абыйшоўся нам танней, чым мы першапачаткова думалі — мы заплацім за яго 13 мільёнаў еўра. Форвард хуткі і вельмі крэатыўны ў атакавалых дзеяннях, і сапраўды ўзмоцніць „Барусію"».

Абамеянг хутка стаў адным з лідараў «Барусіі». У пекршым жа сваім матчы ў Бундэслізе ён аформіў хет-трыке у браму «Аўгсбурга». У сезоне 2015/16 усталяваў рэкорд Бундэслігі, адзначыўшыся галамі ў васьмі стартавым турах. У сезоне 2016/17 стаў найлепшым бамбардзірам Бундэслігі.

31 студзеня 2018 года лонданскі «Арсенал» абвясціў аб пераходзе Абамеянга за 64,75 млн еўра. У сезоне 2018/19 з 22 галамі стаў адным з найлепшых бамбардзіраў Прэм’ер-лігі. У 2019 годзе стаў капітанам каманды. У 2021 годзе галоўны трэнер «Арсенала» Мікель Артэта часам стаў пакідаць Абамеянга па-за складам, тлумачыўшы гэта дысцыплінарнымі прынынамі, а ў снежні 2021 года нападнік быў пазбаўлены капітанства. У студзені 2022 года Абамеянг, разарваўшы кантракт з «Арсеналам», у якасці свабоднага агента папоўніў склад «Барселоны».

У верасні 2022 года за 12 млн еўра перайшоў у лонданскі «Чэлсі». У ліпені 2023 года падпісаў трохгадовы кантракт з марсельскім «Алімпікам».

Міжнародная кар’ера
-------------------

П’ер-Эмерык Абамеянг перад матчам за зборную Габона
Першапачаткова прадстаўляў моладзевую зборную Францыі, і нават правёў за яе адзін матч. У 2009 годзе вырашыў выступаць за зборную сваёй гістарычнай радзімы — за нацыянальную зборную Габона, якой ужо ў 2012 годзе на Кубку Афрыкі дапамог выйсці ў чвэрцьфінал, што стала вялізным дасягненнем для зборнай Габона, а сам Абамеянг вызначыўся яскравай гульнёй. У 2012 годзе паўдзейнічаў у лонданскай Алімпіядзе 2012 года, дзе за алімпійскую зборную Габона правёў усе тры матчы і забіў у адзін гол.

19 мая 2022 года Абамеянг афіцыйна абвясціў аб завяршэнні сваёй міжнароднай кар’еры пасля 72 матчаў і 30 забітых галоў. Аднак, праз год змяніў сваё меркаванне і вярнуўся ў зборную. Паводле слоў самога нападніка, гэта адбылося пасля сустрэчы з прэзідэнтам Габона Алі Бонгам.

Дасягненні
----------

**«Сент-Эцьен»**:

* Уладальнік Кубка французскай лігі: 2013

**«Барусія» Дортмунд**:

* Уладальнік Кубка Германіі: 2017
* Уладальнік Суперкубка Германіі (2): 2013, 2014

**«Арсенал»**:

* Уладальнік Кубка Англіі: 2020
* Уладальнік Суперкубка Англіі: 2020

**Габон**:

* Чвэрцьфіналіст Кубка афрыканскіх нацый: 2012

Заўвагі
-------

1. ↑  Pierre-Emerick Aubameyang // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Pierre-Emerick Aubameyang // As — Madrid: Grupo PRISA, 1967.<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑  France Football: «Ньюкасл» готов предложить 29 миллионов евро за Обамеянга и Зуму.. www.sports.ru
4. ↑  «Наполи» ведет переговоры о переходе Обамеянга.. www.sports.ru
5. ↑  Отец Обамеянга: «Ждем предложения от «Монако».. www.sports.ru
6. ↑  Bayer hat Aubameyang im Visier.. www.kicker.de
7. ↑  Le10sport: Обамеянг отказался переходить в «Анжи».. www.sports.ru
8. ↑  Обамеянг перешел в дортмундскую «Боруссию» за 13 млн евро.. www.sports.ru
9. ↑  Пьер Обамейянг стал игроком "Боруссии" из Дортмунда.. www.pressball.by
10. ↑  Обамеянг перешел в дортмундскую «Боруссию» за 13 млн евро.(недаступная спасылка). goals.by
11. ↑  AUBAMEYANG: So verrückt ist Klopps Neuer.. www.bild.de
12. ↑  Aubameyang unterschreibt beim BVB bis 2018.. www.kicker.de
13. ↑  Borussia Dortmund verpflichtet Aubameyang.. www.bvb.de
14. ↑  Футбол. Пьер-Эмерик Обамеянг перешел из "Барселоны" в "Челси" Архівавана 26 верасня 2022.. pressball.by

|  |  |
| --- | --- |
| ⚙️   У сацыяльных сетках | Твітэр |
| Фота, відэа і аўдыё | Instagram |
| Тэматычныя сайты | 90minut · AS.com · BDFA · BDFutbol · ESPNFC.com · FBref.com · FootballDatabase.eu · L’Équipe · National Football Teams.com · Olympedia · Soccerbase (ігрок) · Soccerway · playmarkerstats.com (ігрок) · Transfermarkt (ігрок) · worldfootball.net (ігрок) · Нямецкі футбольны саюз · УЕФА · Internet Movie Database |
| Слоўнікі і энцыклапедыі | Вялікая нарвежская · Munzinger |

| ⛭ Алімпік Марсель |
| --- |
| 
* 1 Нгапандуэнбу (б)
* 4 Жыго
* 5 Балердзі
* 6 Гендузі
* 7 Клос
* 8 Унаі
* 9 Вітынья
* 10 Абамеянг
* 11 Арыт
* 12 Рэнан Лоды
* 16 Лопес (б)
* 17 Ундэр
* 18 Маліноўскі
* 19 Кандагб’я
* 20 дэ ла Фуэнтэ
* 21 Ранж’е
* 22 Гее
* 27 Верэту
* 29 Лірола
* 33 Мугэ
* 70 Санчэс
* 99 Мбемба
* галоўны трэнер: Марселіна

 |

| ⛭Найлепшыя бамбардзіры англійскай Прэм’ер-лігі |
| --- |
| 
* 1993 Шэрынгем
* 1994 Коўл
* 1995 Шырэр
* 1996 Шырэр
* 1997 Шырэр
* 1998 Сатан / Даблін / Оўэн
* 1999 Хасельбайнк / Оўэн / Ёрк
* 2000 Філіпс
* 2001 Хасельбайнк
* 2002 Анры
* 2003 ван Ністэлрой
* 2004 Анры
* 2005 Анры
* 2006 Анры
* 2007 Драгба
* 2008 Крыштыяну Раналду
* 2009 Анелька
* 2010 Драгба
* 2011 Бярбатаў / Тэвес
* 2012 ван Персі
* 2013 ван Персі
* 2014 Суарэс
* 2015 Агуэра
* 2016 Кейн
* 2017 Кейн
* 2018 Салах
* 2019 Абамеянг / Манэ / Салах
* 2020 Вардзі
* 2021 Кейн
* 2022 Салах / Сон Хын Мін
* 2023 Холан

 |